ড্ৰিব্ৰুগড় আৰু ধেমাজিৰ মাজত ব্ৰহ্মপুত্ৰৰ ওপৰত হোৱা বগীবিল দলং দুই এদিনতে মুকলি হোৱাৰ পথত। এই সময়তে উক্ত দলংখনৰ নামাকৰণ নিজৰ নিজৰ জনগোষ্ঠীৰ ঐতিহাসিক ব্যক্তিৰ নামত কৰাৰ বাবে দাবী তুলিছে ইটোৰ পিছত সিটো দল-সংগঠনে।
উল্লেখযোগ্য যে ইতিপূৰ্বে চুতীয়াসকলে তেওঁলোকৰ বীৰাংগনা সাধনী দেৱীৰ নামেৰে দলংখনৰ নাম সতী সাধনী সেঁতু কৰিব লাগে বুলি দাবী কৰিছে।
ইফালে মিচিংসকলেও তেওঁলোকৰ সম্প্ৰদায়টোৰ এগৰাকী মহীয়সী নাৰী প্ৰয়াত কমলা মিৰিৰ নামেৰে চহিদ কমলা মিৰি সেঁতু হ'ব লাগে বুলি দাবী কৰিছে। সেইদৰে দেউৰীসকলে ভীমবৰ দেউৰী সেঁতু, সোণোৱাল কছাৰীসকলে 'সলালী সেঁতু' নাম দিবলৈ দাবী জনাই আহিছে।
ইফালে ডিব্ৰুগড় সমষ্টিৰ বিধায়ক প্ৰশান্ত ফুকনে দলংখনৰ নামটো ভাৰতীয় সদ্য প্ৰয়াত প্ৰধান মন্ত্ৰী অতল বিহাৰী বাজপেয়ীৰ নামত নামাকৰণ কৰিব লাগে বুলি দাবী কৰিছিল। উল্লেখ্য যে নৰসিংহ ৰাওৰ চৰকাৰৰ দিনত অনুমোদন হোৱা দলংখনৰ ২০০২ ৰ ২১ এপ্ৰিল তাৰিখে চৌকিডিঙি খেলপথাৰত অনুষ্ঠিত অনুষ্ঠানত নিৰ্মাণকাৰ্য্য আনুষ্ঠানিকভাৱে শুভাৰম্ভ কৰিছিল বাজপেয়ীয়ে।
বিশ্বকাপত অংশগ্ৰহণ কৰা দেশৰ ফুটবলাৰসকলৰ পৰিয়ালক ভাবুকি দিছে ইৰানে!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
